Partiet har siden dannelsen den 2. januar 1940 gått inn for fullt færøysk selvstyre fra Danmark, men har i dag en forholdsvis pragmatisk tilnærming til spørsmålet. Fólkaflokkurin har en markedsliberal, separatistisk og ellers forholdsvis konservativ politikk basert på kristne og vestlige verdier. Partiet kan sies å være mer konservativt enn sine nordiske søsterpartier i mange sosiale spørsmål. Partiets formann fra 2007 er Jørgen Niclasen, mens parlamentarisk leder fra 2012 er Jákup Mikkelsen.